\r\nՀոդված 33.\r\n\r\n33.1 Միության ստացած բոլոր միջոցներն օգտագործվում են սույն Կանոնադրությանն համապատասխան նպատակներին և խնդիրներին հասնելու համար և անդամների միջև բախշվելու ենթակա չեն:\r\n\r\n33.2 Միությունը կարող է իր ծրագրերի ֆինանսավորման համար օգտագործել բանկային վարկեր:\r\n\r\n33.3 Միությունը կարող է ֆինանսավորել բարեգործական, գիտական և այլ միջոցառումներ` կապված կանոնադրական նպատակների և խնդիրների իրականացման հետ:\r\n\r\n33.4 Միության Անդամների վճարներն ու նվիրատվությունները կարող են մուտքագրվել դրամական կամ այլ բնական` սարքավորումների, շինությունների, գույքի, նորարարության և այլ ինտելեկտուալ սեփականության, ինչպես նաև դրանց օգտագործման իրավունքի ձևով: Այդ դեպքում կատարվում է վճարի դրամական գնահատում, որը ամրագրվում է Միության Գլխավոր Խորհրդի Նախագահության որոշման մեջ:\r\n\r\n33.5 Միության սեփականությունն են հանդիսանում նրա կողմից ստեղծված, ձեռք բերված կամ քաղաքացիների և կազմակերպությունների կողմից փոխանցված գույքը` ներառելով դրամական միջոցները, բաժնետոմսերը, այլ արժեթղթերը և ինտելեկտուալ սեփականության իրավունքները:\r\n\r\n33.6 Միությանը պատկանող ողջ գույքի սեփականատեր է հանդիսանում Միությունն ամբողջությամբ: Սեփականատիրոջ իրավունքները Միության անունից իրականացնում է մշտապես գործող կոլեգիալ ղեկավարման մարմինը` Գլխավոր Խորհրդի Նախագահությունը: Միության անդամները իրենց պատկանող գույքի սեփականատերերն են և Միությանը պատկանող սեփականության բաժնի իրավունք չունեն:\r\n\r\nԳլուխ VIII. ՄԻՈՒԹՅԱՆ ԿԱՆՈՆԱԴՐՈՒԹՅԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԿԱՐԳԸ\r\n\r\nՀոդված 34.\r\n\r\nՄիության Կանոնադրության մեջ բոլոր փոփոխություններն ու լրացումները քննարկվում և հաստատվում են Միության Համագումարի կողմից պատգամավորների ձայների ոչ պակաս, քան 2/3-ով` օրենքով սահմանված կարգով դրանց հետագա գրանցմամբ:\r\n\r\nԳլուխ IX. ՄԻՈՒԹՅԱՆ ԳՈՐԾՈՒՆԵՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ\r\n\r\nՀոդված 35.\r\n\r\n35.1 Միության գործունեության դադարեցումը կարող է իրականացվել լուծարման ճանապարհով:\r\n\r\n35.2 Միության վերակազմակերպումը և լուծարումը իրականացվում է Հայաստանի Հանրապետության քաղաքացիական օրենսդրության համաձայն և նախատեսված կարգով:\r\n\r\n35.3 Միության վերակազմակերպումը և լուծարումը իրականացվում է Համագումարի որոշմամբ, եթե քվորումի առկայության դեպքում այդ որոշմանը կողմ է քվեարկել պատգամավորների 2/3-ից ավելին:\r\n\r\n35.4 Միության լուծարումը կարող է իրականացվել համապատասխան որոշմամբ Հայաստանի Հանրապետության քաղաքացիական օրենսդրությամբ նախատեսված կարգով:\r\n\r\nՀոդված 36.\r\n\r\n36.1 Միության լուծարման հետևանքով մնացած գույքն ու միջոցները պարտատերերի պահանջների բավարարումից հետո ուղղվում են սույն Կանոնադրությամբ նախատեսված նպատակներին, իսկ եթե դա հնարավոր չէ, ապա փոխանցվում է պետական բյուջե:\r\n\r\n36.2 Մնացած գույքի օգտագործման մասին որոշումը հրապարակվում է լուծարման հանձնաժողովի կողմից տպագիր մամուլում:\r\n\r\nՀոդված 37.\r\n\r\n37.1 Միությունը ապահովում է հաստիքային աշխատակիցների փաստաթղթերի հաշվառումն ու պահպանությունը և գործունեության դադարեցման դեպքում օրենքով նախատեսված կարգով ժամանակին փոխանցում է պետական պահպանության:\r\n\r\n37.2 Միությունը ժամանակին տեղեկացնում է լիազոր մարմնին իր լուծարման մասին` իրավաբանական անձանց գրանցամատյանում համապատասխան գրառում անելու համար:\r\n\r\nՀոդված 38.\r\n\r\nՄիությունը համարվում է վերակազմակերպված կամ լուծարված իրավաբանական անձանց պետական միասնական գրանցամատյանում այդ մասին գրառում արվելուց հետո:\r\n\r\nՀոդված 39.\r\n\r\nՄիության Անդամները Միության պարտավորություններով կրում են համապարտ պատասխանատվություն Միության լուծարումից հետո 2 տարվա ընթացքում` Միության կողմից սահմանած չափով: